
Προς το Προεδρείο της Βουλής των Ελλήνων
ΑΝΑΦΟΡΑ
Για τον κ. Υπουργό Εθνικής Άμυνας

Θέμα: «Κοροϊδία χωρίς όρια – Η κυβέρνηση κλείνει το στρατόπεδο Αμπελώνα που υποσχόταν να ενισχύσει»

Ο Βουλευτής Λάρισας Κόκκαλης Βασίλειος καταθέτει προς τον κ. Υπουργό Εθνικής Άμυνας ως Αναφορά δημοσίευμα του ηλεκτρονικού μέσου ενημέρωσης Paidis.com, σύμφωνα με το οποίο επικρατεί «Αναβρασμός στον Αμπελώνα για το κλείσιμο του στρατοπέδου»
Στο δημοσίευμα αναφέρεται ότι «Αναστάτωση επικρατεί στην τοπική κοινωνία του Αμπελώνα λόγω των πληροφοριών που φτάνουν για άμεσο κλείσιμο του στρατοπέδου που φιλοξενεί το 730 τάγμα Μηχανικού αφού όπως αναφέρουν μετά και από αυτή το λουκέτο η περιοχή έχει πλήρως αποψιλωθεί από δημόσιες και κοινωφελείς δομές εντείνοντας την εγκατάλειψη και επιδεινώνοντας την είδη δεινή κατάσταση των τοπικών επιχειρήσεων και καταστημάτων.»
Επισημαίνεται από τους επιχειρηματίες ότι «το προσωπικό του στρατοπέδου στήριζε καθημερινά την τοπική οικονομία και η απομάκρυνσή του θα μειώσει περαιτέρω τον τζίρο όλων αυτών των επιχειρήσεων.» 
Τονίζεται «ότι η απόφαση για το λουκέτο στο στρατόπεδο έπεσε σαν κεραυνός εν αιθρία αφού πριν από 3 μήνες ο υφυπουργός Αγροτικής Ανάπτυξης Χρ. Κέλλας μετά από συνάντηση με τον Αρχηγό του Γενικού Επιτελείου Εθνικής Άμυνας, Στρατηγό Δημήτριο Χούπη πήρε τη διαβεβαίωση ότι μεταξύ άλλων δομών το στρατόπεδο του Αμπελώνα (730 Τάγμα Μηχανικού), θα ενισχυθεί περαιτέρω, με διπλάσια δύναμη, καθώς θα αποτελεί τη βάση της Πολιτικής Προστασίας για την αντιμετώπιση έκτακτων αναγκών.»
Επισυνάπτεται το σχετικό δημοσίευμα.
Παρακαλούμε για τις άμεσες και δέουσες ενέργειες του Υπουργείου για την άμεση επίλυση και δρομολόγηση των ανωτέρων και σχετική ενημέρωση μας. 

Αθήνα,  12 Νοεμβρίου 2025

